L-Istati Uniti jinsabu fil-fażi tan-knock-out b’rebħa ta’ 89-73 kontra l-Brażil u fil-kwarti tal-finali jilagħbu kontra Franza li kisbu rebħa diffiċli ta’ 100-98 kontra l-Awstralja. Ir-rebħa tal-Amerikani fissret li r-Repubblika Ċeka għaddiet mal-aħħar tmienja minkejja telfa ta’ 84-77 kontra l-Greċja, iżda l-avversarji li jmiss huma l-Awstralja li ġejjin minn ħames rebħiet konsekuttivi. Dawn iż-żewġ kwarti tal-finali jintlagħbu għada filwaqt li llum is-Serbja tilgħab kontra l-Arġentina filwaqt li Spanja tibda favorita kontra l-Polonja. Ir-riżultati fissru li l-Istati Uniti u l-Arġentina kkwalifikaw għall-Olimpjadi tas-sena d-dieħla fil-Ġappun. Huma ngħaqdu mal-Awstralja u n-New Zealand filwaqt li jikkwalifikaw ukoll żewġ timijiet mill-Ewropa u tim kull wieħed mill-Afrika u l-Asja.